open-index/open-wikipedia-markdown huggingface dataset:
Nicholas Rescher

**Nicholas Rescher** (15. heinäkuuta 1928 Hagen, Saksa – 5. tammikuuta 2024) oli yhdysvaltalainen filosofi, joka toimi pitkään Pittsburghin yliopistossa. Hän oli yliopiston filosofian professori ja tieteenfilosofiaan keskittyneen Center for the Philosophy of Science -tutkimuskeskuksen johtaja.

Vuonna 1951 Rescher väitteli tohtoriksi Princetonin yliopistosta 22-vuotiaana, laitoksen tuohonastisen historian nuorimpana. Hän on kirjoittanut noin 100 kirjaa ja 400 artikkelia monilta filosofian alueilta, mukaan lukien logiikka, tietoteoria, tieteenfilosofia, metafysiikka ja arvoteoria. Hänet tunnetaan ennen kaikkea pragmatismin ja viime aikoina prosessifilosofian puolestapuhujana.

Hän oli Academia Europæan ulkomaalaisjäsen vuodesta 1998.

## Teoksia
* *The Development of Arabic Logic* (1964)
* *Studies in Arabic Philosophy* (1968)
* *Methodological Pragmatism: A Systems-Theoretic Approach to the Theory of Knowledge* (1977)
* *Scientific Progress:  A Philosophical Essay on the Economics of Research in Natural Science* (1978)
* *The Coherence Theory of Truth* (1973, 1982)
* *Introduction to Value Theory* (1969, 1982)
* *Risk: A Philosophical Introduction to the Theory of Risk Evaluation and Management* (1983)
* *The Strife of Systems: An Essay on the Grounds and Implications of Philosophical Diversity* (1985)
* *Rationality* (1988)
* *Cognitive Economy: Economic Perspectives in the Theory of Knowledge* (1989)
* *A Useful Inheritance:  Evolutionary Epistemology in Philosophical Perspective* (1989)
* *Human Interests:  Reflections on Philosophical Anthropology* (1990)
* *Pluralism:  Against the Demand for Consensus* (1993)
* *A System of Pragmatic Idealism*
** *Volume I: Human Knowledge in Idealistic Perspective* (1991)
** *Volume II: The Validity of Values: Human Values in Pragmatic Perspective* (1992)
** *Volume III: Metaphilosophical Inquiries* (1994)
* *Luck* (1995)
* *Essays in the History of Philosophy* (1995)
* *Process Metaphysics* (1995)
* *Instructive Journey: An Autobiographical Essay* (1996)
* *Complexity: A Philosophical Overview* (1998)
* *Kant and the Reach of Reason* (1999)
* *Realistic Pragmatism: An Introduction to Pragmatic Philosophy* (1999)
* *The Limits of Science* (1984, 1999)
* *Nature and Understanding: A Study of the Metaphysics of Science* (2000)
* *Paradoxes: Their Roots, Range, and Resolution* (2001)
* *Process Philosophy: A Survey of Basic Issues* (2001)
* *Epistemology: On the Scope and Limits of Knowledge* (2003)
* *On Leibniz* (2003)
* *Epistemic Logic* (2004)
* *Metaphysics: The Key Issues from a Realist Perspective* (2005)
* *Reason and Reality: Realism and Idealism in Pragmatic Perspective* (2005)
* *Collected Papers*, 14 osaa (2005–2006)
* *Epistemetrics* (2006)
* *Conditionals* (2006)
* *Error: On Our Predicament When Things Go Wrong* (2007)

## Lähteet

## Aiheesta muualla
* Nicholas Rescher , Pittsburghin yliopisto
LG Group

**LG Group** on eteläkorealainen holdingyhtiö, jonka kokonaan tai osittain omistamat yhtiöt valmistavat elektroniikka-, tietoliikenne- ja petrokemikaalituotteita. Yhtiön omistamista yhtiöistä kolme suurinta ovat LG Electronics, LG Chem ja LG Uplus. Yhtiön pääjohtajana on toiminut Koo Bon Moo vuodesta 1995 alkaen. Yhtiön slogan on ”Life’s Good”.

## Historia
Korealainen Koo In-hwoi perusti vuonna 1947 Lucky Chemical -yhtiön, joka on nykyinen LG Chem. Lucky Chemicalin ensimmäinen tuote oli Lucky Cream -kosmetiikkavoide. Vuonna 1958 Koo perusti Goldstar-yhtiön, joka tunnetaan nykyään nimellä LG Electronics. Vuonna 1959 Goldstar valmisti Korean ensimmäisen radion. 

LG sai nykyisen nimensä (sanoista Lucky ja Goldstar) vuonna 1995. LG-yhtiön pääjohtajaksi nousi perustaja Koo In-hwoin pojanpoika Koo Bon-moo. Konsernin elektroniikkayhtiö LG Electronics lähti määrätietoisesti laajentamaan Eurooppaan ja Pohjois-Amerikkaan 2000-luvun alussa, jolloin sen liiketoimintaa kasvattivat  LCD-näytöt, matkapuhelimet, digitelevisiot ja plasmanäytöt. 

Koo Bon-moon kaudella konsernin liikevaihto on nelinkertaistunut ja markkina-arvo kymmenkertaistunut.

## Lähteet
* LG:n virallinen sivusto 
### Viitteet

## Aiheesta muualla
Wolf Creek

**Wolf Creek** on vuonna 2005 ensi-iltansa saanut kauhuelokuva. Elokuvan ohjasi Greg McLean.

Elokuva kertoo kolmesta kaveruksesta, Kristystä, Lizistä ja Benistä, jotka lähtevät automatkalle halki Australian. Nuoret yöpyvät aavikolla aikoen aamulla jatkaa matkaa. Seuraavana aamuna auto ei käynnistykään ja he joutuvat jäämään vielä toiseksi yöksi. Keskellä yötä paikalle ajaa mukava vanha herra, joka tarjoaa nuorille hinausta talolleen, jossa auton voisi korjauttaa.

## Näyttelijät

## Lähteet
Sauðárkrókur

**Sauðárkrókur** on noin 2&nbsp;600 asukkaan kaupunki Skagafjörðurin kunnassa Islannissa. Se on toiseksi suurin kaupunki Islannin pohjoisrannikolla. 

35 kilometrin päässä pohjoiseen sijaitsee kuumia lähteitä, jotka on mainittu Grettir Vahvan saagassa.

Sauðárkrókur oli ennen itsenäinen kuntansa kunnes se liitettiin kymmenen muun kunnan kanssa Skagafjörðurin kunnaksi vuonna 1998.

## Lähteet
J. J. C. Smart

**John Jamieson Carswell ”Jack” Smart** (16. syyskuuta 1920 – 6. lokakuuta 2012) oli skotlantilaissyntyinen enimmäkseen Australiassa vaikuttanut filosofi, joka työskenteli erityisesti metafysiikan, mielenfilosofian, uskonnonfilosofian ja poliittisen filosofian aloilla.

Smart opetti Adelaiden yliopistossa, La Troben yliopistossa ja Australian kansallisessa yliopistossa. Mielenfilosofiassa Smart oli alun perin behavioristi, mutta myöhemmin hänestä tuli tyyppi-identiteettiteorian varhaisia kannattajia.

## Teoksia

* *An Outline of a System of Utilitarian Ethics* (1961)
* *Philosophy and Scientific Realism* (1963)
* *Problems of Space and Time* (toim.) (1964)
* *Between Science and Philosophy: An Introduction to the Philosophy of Science* (1968)
* *Utilitarianism : For and Against* (toim. yhdessä Bernard Williamsin kanssa) (1973)
* *Ethics, Persuasion and Truth* (1984)
* *Essays Metaphysical and Moral* (1987)
* *Atheism and Theism (Great Debates in Philosophy)* (osa J. J. Haldane) (1996)

## Kirjallisuutta

* *Metaphysics and Morality: Essays in Honour of J. J. C. Smart* (toim. Philip Pettit, Richard Sylvan ja Jean Norman) (1987)

## Lähteet

## Aiheesta muualla

* The annual Jack Smart lecture, Philosophy RSSS, the Australian National University
Arepa

**Arepa** on maissijauhosta leivottu pieni leipä, jota syödään Etelä-Amerikassa. Arepaa pidetään etenkin Kolumbiassa perinteisenä ruokana, mutta se on suosittua myös Panamassa, Puerto Ricossa ja Venezuelassa sekä levinnyt Yhdysvaltoihin siirtolaisten mukana.

Paksuhko arepa tyypillisesti halkaistaan ja täytetään juustolla ja muilla lisukkeilla, kuten vihanneksilla, kanalla tai majoneesilla.
Imperial Beach

**Imperial Beach** on kaupunki Yhdysvalloissa Kalifornian San Diegon piirikunnassa. Vuoden  väestönlaskennassa kaupungin asukasluku oli 26&nbsp;992. Sen pinta-ala on 11,7 neliökilometriä, josta 11,1 neliökilometriä on maata ja 0,6 neliökilometriä (5,53 %) vettä. Kaupunki sijaitsee manner-Yhdysvaltain äärimmäisessä lounaiskulmassa: sitä rajaa lännessä Tyynimeri ja etelässä Meksiko. Se on perustettu vuonna 1887.

## Lähteet

## Aiheesta muualla

* City of Imperial Beach, kaupungin viralliset internetsivut
Sauternes

**Sauternes** on kunta Ranskassa, Gironden departementissa. Sauternes sijaitsee Gravesin alueella eteläisessä Bordeaux'ssa. Kunnan mukaan on nimetty Sauternesin viinialue, joka tunnetaan erityisesti makeista valkoisista jälkiruokaviineistä. Tunnetuin näistä viineistä lienee Château d’Yquem. Sauternesin asukasluku vuoden 2006 väestönlaskennan mukaan oli 679.

## Lähteet

## Aiheesta muualla
Geoff Lees

**Geoff Lees** (s. 1. toukokuuta 1951 Atherstone, Warwickshire, Yhdistynyt kuningaskunta) on entinen brittiläinen Formula 1 -kuljettaja. Hän osallistui 12 osakilpailuun, mutta ei saavuttanut niistä yhtään MM-pistettä. Hänen parhaaksi sijoitukseksi jäi seitsemäs sija Saksan GP:stä vuonna 1979.

Lees ajoi kaikissa osallistumissaan kilpailuissa pienten yksityistallien autoilla, joiden kilpailukyky oli heikko. Kaudella 1981 hän haki lisävauhtia F1-uralleen voittamalla Euroopan Formula 2 -sarjan mestaruuden. F2-sarjan mestaruus ei kuitenkaan tuonut Leesille toivottua kuljettajan paikkaa huipputallista, vaan hän joutui tyytymään Theodoreen ja Lotukseen. Lees päättikin vetäytyä kuninkuusluokasta kauden 1982 jälkeen.

F1-uran jälkeen Lees siirtyi kilpailemaan Japaniin, jossa hän saavutti parempaa menestystä mm. voittamalla kauden 1983 Japanin F2-mestaruuden.

## Lähteet
Mike Thackwell

**Mike Thackwell** (s. 30. maaliskuuta 1961 Auckland, Uusi-Seelanti) on entinen uusiseelantilainen Formula 1 -kuljettaja. Hän osallistui urallaan viiteen osakilpailuun, mutta selviytyi karsinnoista lähtöruudukkoon vain kaksi kertaa ollen aika-ajossa parhaimmillaan 24:s. Ruutulipulle saakka hän ei koskaan päässyt eikä näin ollen saavuttanut yhtään MM-pistettä.

Thackwell oli aikanaan nuorin F1-kilpailuun osallistunut kuljettaja lähdettyään ensimmäiseen kilpailuunsa 19 vuoden ja 182 päivän ikäisenä. Hän ei kuitenkaan tehnyt koskaan todellista läpimurtoa F1:siin ja muita saavutuksia ei tullut. Ennätys rikottiin kauden 2009 Unkarin GP:ssä, jossa Toro Rosso-tallin kuljettaja Jaime Alguersuarista tuli kaikkien aikojen nuorin kuljettaja.

Thackwell sai kunnian voittaa viimeisen Euroopan Formula 2 -sarjan mestaruuden vuonna 1984, kun se korvattiin International Formula 3000 -sarjalla vuodesta 1985 eteenpäin.

## Lähteet
Dave Mason

**David Thomas "Dave" Mason** (s. 10. toukokuuta 1946 Worcester, Englanti) on brittiläinen rock-kitaristi ja laulaja-lauluntekijä.

Mason tuli alun perin tunnetuksi Trafficin jäsenenä. Hänen tunnetuimpia kappaleitaan on "Feelin' Alright", jonka Traffic levytti vuonna 1968. Myöhemmin useat artistit, muiden muassa Joe Cocker,  ovat tehneet tästä kappaleesta cover-version. Mason on luonut myös soolouran, jonka suurin menestys oli single "We Just Disagree" vuonna 1977.

Mason on pitkän uransa aikana tehnyt yhteistyötä muiden muassa Jimi Hendrixin, The Rolling Stonesin, Eric Claptonin, George Harrisonin ja Cass Elliotin kanssa. 1990-luvulla hän kuului vähän aikaa Fleetwood Maciin.

Mason on kärsinyt terveysongelmista vuodesta 2024 lähtien ja joutui perumaan kesäksi 2025 suunnitellun konserttikiertueen Yhdysvalloissa. Myös syksyn 2024 kiertue jäi toteutumatta, kun häneltä löydettiin rutiinitarkastuksessa syyskuussa 2024 vakava sydänsairaus. 

## Lähteet
Château d’Yquem

**Château d'Yquem** on ranskalainen Premier Cru Supérieur -viini Sauternesin alueelta Gravesista, eteläisestä Bordeaux'sta. Vuonna 1855 suoritetussa Bordeaux'n viinien virallisessa luokittelussa Château d'Yquem oli ainoa Sauternesin viini, jolle myönnettiin Premier Cru Supérieur -luokitus. Château d'Yquem on LVMH:n tytäryhtiö. 

Château d'Yquem on jalohomeisista Sémillon- sekä Sauvignon Blanc -lajikkeista sekoitussuhteella 80/20 tehty makea valkoviini, jonka sokeripitoisuus on vuosikerrasta riippuen noin 140 grammaa litraa kohti. Sitä pidetään yhtenä maailman parhaista viineistä, mikä heijastuu myös tuotteen hintaan. Esimerkiksi puolikas pullo vuoden 1995 Château d'Yquemia maksoi syksyllä 2007 Alkossa 134,20 euroa, vuonna 2014 maksoi pullo vuosikerran 2007 viiniä 671,30€. Alkon kuvauksen mukaan viini on täyteläisen tasapainoinen, viipyvä ja herkullisen hapokas.

Tuotanto on keskimäärin 65&nbsp;000 pullollista vuodessa. Jos sato jää huonolaatuiseksi, Château d'Yquem -vuosikerta jätetään kokonaan väliin. 1900-luvun aikana näin kävi yhdeksän kertaa.

Vuonna 2006 Lontoossa myytiin 1,5 miljoonalla dollarilla Château d'Yquem -lajitelma, joka sisälsi pullollisen kaikkia 135:tä aikavälillä 1860&ndash;2003 tuotettua vuosikertaa. Tämä on kaikkien aikojen suurimpia yksittäisestä viinivertikaalista maksettuja hintoja. Lajitelma sisälsi myös yhdeksän tyhjää vuosikertapulloa, millä haluttiin tähdentää, että huonoina vuosina viiniä ei tuoteta ollenkaan.

## Käyttö kauneudenhoitoon
Vuonna 2006 LVMH-konserniin kuuluvat Dior ja Château d'Yquem suunnittelivat *L'Or de Vie* -nimisen ikääntymistä ehkäisevän kasvovoiteen. Voiteeseen on uutettu Château d'Yquemin Sauvignon Blanc -lajikkeen köynnösten mahlasta molekyylejä, joilla väitetään olevan hapettumista ehkäiseviä ominaisuuksia ja myös vaikutusta ihosolujen uusiutumiseen. Voiteesta on kahta eri versiota, La Crème ja L'Extrait. Hintataso on erittäin korkea, esimerkiksi 50 millilitran pakkaus La Crèmea maksoi joulukuussa 2007 yli 400 euroa.

## Lähteet
Mel Ferrer

**Melchor Gastón ”Mel” Ferrer** (25. elokuuta 1917 Elberon, New Jersey – 2. kesäkuuta 2008 Santa Barbara, Kalifornia) oli yhdysvaltalainen näyttelijä, ohjaaja ja tuottaja.

Melchor Gaston Ferrer syntyi New Jerseyssä. Hänen isänsä oli kuubalaissyntyinen kirurgi ja St. Vincentin sairaalan johtaja José María Ferrer (k. 1920) ja äitinsä Irene O'Donohue (k. 1967). Äidin isä Joseph O'Donohue oli New Yorkin kaupungin puistokomissaari sekä kahvipörssin ja Brooklyn–New York -lautan perustaja. Ferrer opiskeli Princetonin yliopistossa, mutta jätti opintonsa kesken näyttelijäuransa takia.

Ferrer aloitti elokuvauransa 1940-luvun lopussa. Hänen tunnetuimpia elokuviaan ovat muun muassa *Syntynyt pahaksi* (Born to Be Bad, 1950), *Villin Lännen villikissa* (Rancho Notorious, 1952), *[[Lili (elokuva)|Lili]]* (Lili, 1953), *[[Sota ja rauha (vuoden 1956 elokuva)|Sota ja rauha]]* (War and Peace, 1956), *[[Elena ja miehet]]* (Elena et les hommes, 1956) ja *Nainen Berliinissä* (Fräulein, 1958). Hän on näytellyt urallaan paljon myös eurooppalaisissa elokuvissa. Hän näytteli Phillip Eriksonia vuosina 1981–1984 saippuasarjassa *[[Viinitila Falcon Crest]]*. Hän on saanut urastaan tähden Hollywood Walk of Famelle.

## Yksityiselämä
Ferrer oli viidesti naimisissa:
#Frances Gunby Pilchard, näyttelijätär, josta tuli myöhemmin kuvanveistäjä; Sewell Norris Pilchardin ja Louise Collies Gunbyn tytär. Ferrer ja Pilchard menivät naimisiin vuonna 1937 ja erosivat vuonna 1939.
#Barbara C. Tripp. Pari meni naimisiin vuonna 1940 ja erosivat myöhemmin. Heille syntyi kaksi lasta: tytär Mela Ferrer (s. 1943) ja poika Christopher Ferrer (s. 1944).
#Frances Ferrer (o.s. Pilchard), joka oli Ferrerin ensimmäinen vaimo. Tämä avioliitto, joka alkoi vuonna 1944, päättyi myös eroon. Parille syntyi kaksi lasta: Pepa Philippa Ferrer (s. 1941) ja Mark Young Ferrer (s. 1944).
#Audrey Hepburn, näyttelijätär, jonka kanssa Ferrer meni naimisiin vuonna 1954 ja josta hän erosi vuonna 1968. Heille syntyi yksi poika, Sean Hepburn Ferrer (s. 1960).
#Elizabeth Soukhoutine, jonka kanssa Ferrer meni naimisiin vuonna 1971.  

Ferrer kuoli 90-vuotiaana sydänkohtaukseen Santa Barbarassa, Kaliforniassa.

## Aiheesta muualla

* Mel Ferrerin muistokirjoitus Helsingin Sanomissa
* }
* Mel Ferrer NNDB:ssä
Rotunainen

**Rotunainen** on vuonna 1979 julkaistu Lea Lavenin kahdeksas albumi. Albumin julkaisi LP-levynä ja C-kasettina CBS Records Oy ja CD-levynä 1990-luvulla Sony Music Entertainment (Finland) Oy.

## Kappaleet
Kaikki kappaleet sanoittanut Chrisse Johansson ja sovittanut Jori Sivonen, ellei toisin mainittu.

# 
# 
# 
# 
# 
# 
# 
# 
# 
# 
# 

## Muusikot
* Jori Sivonen – koskettimet
* Kalle Lae – kitara
* Juha Björninen – kitara
* Heikki Virtanen – basso
* Tapani Ikonen – rummut
* Heikki Laurila – mandoliini, kitara
* Markku Hannola – kellopeli
* Olli Ruottinen – nokkahuilu
* Pentti Lahti – saksofoni
* Markku Johansson – trumpetti, flyygelitorvi
* Simo Salminen – trumpetti
* Tom Bildo – pasuuna
* Raimo Silander – pasuuna
* Jorma Ylönen – jouset
* Irina Milan – taustalaulu
* Maarit Hurmerinta – taustalaulu
* Martti Metsäketo – taustalaulu
* Vesa Enne – taustalaulu

## Lähteet

## Aiheesta muualla
* ''Rotunainen''-albumi Suomen äänitearkiston tietokannassa
Keltalyijykerttu

**Keltalyijykerttu** (*Camaroptera superciliaris*) on lyijykerttujen sukuun kuuluva varpuslintu. Lajin nimesi ja kuvaili Louis Fraser 1843.
__NOTOC__
## Koko ja ulkonäkö
Linnun yläpuoli ja poski ovat keltaiset, alapuoli on valkoinen ja kurkussa on sininen laikku. Koivet ovat pitkähköt ja punertavat, nokka suora, pitkähkö ja tumma.

Laji kuuluu lyijykerttujen sukuun, johon sen lisäksi kuuluu kaksi muuta lajia. Suku kuuluu laajaan herttujen (*Cisticolidae*) heimoon.

## Esiintyminen
Keltalyijykerttu elää Afrikan länsi- ja keskiosissa, Ugandasta länsirannikolle. Sen esiintymisalueen suuruus on noin 2,8 miljoonaa neliökilometriä. Sen kanta on elinvoimainen.

## Elinympäristö
Lajin tyypillistä elinympäristöä ovat trooppiset ja subtrooppiset alavat metsät ja pensaikot.

## Lähteet
* Kuva 

### Viitteet
Lea Laven (albumi)

**Lea Laven** on vuonna 1987 julkaistu Lea Lavenin 14. albumi. Albumin on julkaissut LP-levynä ja C-kasettina Oy Bluebird Ab.

## Kappaleet
# 
# 
# 
# 
# Aurinkorantaa säv. ja san. Jukka Vuolle
# Jäänlähdön aika säv. ja san. Esko Toivonen
# 
# 
# 
# 

## Lähteet
Timo Forsström

**Timo Markku Forsström** (s. 1961 Helsinki) on suomalainen säveltäjä ja muusikko, jonka musiikinopiskelu alkoi Lasse Pihlajamaan opistossa jo kuusivuotiaana. Forsström on voittanut Seinäjoen tangomarkkinoiden sävellys- ja sanoituskilpailut kolme kertaa. Hän toimi Kaartin soittokunnassa käyrätorvistina vuoteen 2013.

## Teoksia
### Kappaleita puhallinorkesterille
*”Linnan puisto”, konserttimarssi (1983)
*”Majakkasaari” baritonitorvelle ja puhallinorkesterille (1992)
*”Taivallahti Blues” (1992)
*”On the Long Road” (1993)

## Lähteet

## Aiheesta muualla
* 
* Artikkeli Fimicin sivuilla
Bar-le-Duc

**Bar-le-Duc** on 16&nbsp;041 asukkaan (2006) kaupunki Meusen departementissä Koillis-Ranskassa. Kaupunki on alueensa pääkaupunki. Bar-le-Ducin keskusta jakautuu yläkaupunkiin ja kukkuloiden ympäröimään jokilaaksoon sijoittuneeseen alakaupunkiin. Kaupallinen keskusta sijaitsee alakaupungissa kaupungintalon ja torin tuntumassa. Bar-le-Ducista on TGV-yhteys Pariisiin.

## Lähteet

## Aiheesta muualla
Paperintaittelun matematiikka

Origamien taittelua on tutkittu runsaasti matematiikan näkökulmasta. Kiinnostavia tutkimuskohteita on esimerkiksi se, voidaanko kappale esittää tasokuviona ilman, että se vahingoittuu. Paperintaittelua on myös käytetty apuna matemaattisten yhtälöiden ratkaisemisessa. 

Eräät klassisista geometrian konstruktiotehtävistä, joita ei tunnetusti voida ratkaista harpilla ja viivoittimella, voidaan ratkaista paperitaitosten avulla. Tällaisia ovat esimerkiksi mielivaltaisen kuution tilavuuden kaksinkertaistaminen ja kulman jakaminen kolmeen osaan. Paperitaitosten avulla voidaan ratkaista jopa neljännen asteen yhtälöitä. 

## Lähteet
Legio XXX Ulpia Victrix

**Legio XXX Ulpia Victrix** () oli roomalainen legioona. Trajanus perusti sen ja Legio II Traiana Fortiksen kanssa vuonna 105 Daakian sotaa varten. Legiona oli nimetty Trajanuksen *[[gens]]* Ulpian mukaan. 

Legiona sijoitettiin aluksi Pannonia Superioriin, ja osa sen joukoista otti osaa itse Daakian sotaan. Legiona ansaitsi lisänimen *Victrix* (voittoisa) sodan aikana. Osia legioonan joukoista taisteli ehkä Trajanuksen Parthian sodassa. Vuonna 122 legioona lähetettiin Castra Veteraan Germania Inferioriin. Legioona oli siellä vielä 400-luvun alussa.

Vuonna 193 legioona tuki Septimius Severusta. Severus antoi legionalle lisänimen *Pia Fidelis* (uskollinen ja  luotettava). Vuonna 260 legioona tuki Gallian keisarikunnan usurpaattoria Postumusta, mutta Aurelianus kukisti viimeisen Gallian hallitsijan Tetricuksen vuonna 274. Legio XXX Ulpia Victrix menetti 300-luvulla merkityksensä kun ratsuväestä tuli entistä merkittävämpi. 

## Lähteet
* Legio XXX Ulpia Victrix - Livius.org
Pauli Pietiläinen

**Pauli Pietiläinen** (s. 1961) on suomalainen urkuri. Hän opiskeli urkujensoittoa Espoon Musiikkiopistossa Tauno Satomaan johdolla, ja vuodesta 1980 Sibelius-Akatemiassa opettajinaan Kari Jussila ja urkuimprovisaatiossa Kaj-Erik Gustafsson. Sibelius-Akatemian Kirkkomusiikin osastossa hän suoritti musiikin maisterin (Master of Music) tutkinnon vuonna 1988. Pietiläinen on täydentänyt opintojaan lukuisilla mestarikursseilla. Urkuimprovisaatiota hän on opiskellut Olivier Latryn ja Anders Bondemanin johdolla. Hän on ollut myös professori Wolfgang Rübsamin oppilaana Chicagossa.

Pietiläinen tunnetaan erityisesti urkusovitusten esittäjänä ja kiinnostavien konserttiohjelmien esittäjänä. Hän soitti ensikonserttinsa vuonna 1992 ja on esiintynyt lukuisissa konserteissa kotimaassa, muun muassa Lahden Kansainvälisellä Urkuviikolla, ja tehnyt äänityksiä Yleisradiolle sekä paikallisradiolle Pietarissa. Kotimaan lisäksi hän on konsertoinut Ruotsissa, Saksassa, Sveitsissä, Puolassa, Ranskassa (muun muassa Pariisin Notre Dame), Italiassa, Unkarissa, Hongkongissa, Singaporessa, Yhdysvalloissa, Venäjällä ja Argentiinassa. Hän on levyttänyt useita CD-levyjä ja vieraillut säännöllisesti avustajana orkesterien konserteissa ja levytyksissä. Vuonna 2007 Sinfonia Lahden Pietiläinen oli solistina Sibeliustalon uruilla.

Pietiläinen toimi vuosina 1987–1989 kanttorina Vanajan seurakunnassa Hämeenlinnassa, 1989–2000 kanttorina Lahdessa, 2000–2005 Turun tuomiokirkon urkurina ja vuosina 2004–2005 Turun Urkujuhlien taiteellisena johtajana. Vuodesta 2005-2018 Lahden Ristinkirkon kanttori ja urkuri. Teologian maisteri 2012, pappisvihkimys 2014. Pauli Pietiläinen toimii tällä hetkellä Keski-Lahden seurakunnan seurakuntapastorina. Lahden Kansainvälisen Urkuviikon johtaja  2017- .
Visayanpartasika

**Visayanpartasika** eli **cebunsika** (*Sus cebifrons*) on äärimmäisen uhanalainen sikojen heimoon kuuluva sorkkaeläin.

## Ulkonäkö ja koko
Visayanpartasian säkäkorkeus on noin puoli metriä, vartalon pituus vajaan metrin ja painoa 40–80&nbsp;kg. Koiras on huomattavasti suurempi kuin naaras. Yleisväri on tummanharmaa. Koko vartalo on jäykän mutta harvan karvan peitossa. Poikasilla ja naarailla tämä karva on mustaa, mutta aikuiset koiraat harmaantuvat, ja niiden hartioissa karva voi olla aivan valkoistakin.

## Levinneisyys
Visayanpartasikaa tavataan vain Filippiineillä, Visayasin alueella. Cebun saarella elänyt nimialalaji *Sus cebifrons cebifrons* on jo kuollut sukupuuttoon.

## Lähteet
Baixa Pombalino

**Baixa Pombalina** on Lissabonin alakaupunki, kaupungin keskus. Baixan kaupunginosa sai nykyisen ruutuasemakaavan keskiaikaisen kaupunkikeskustan tuhouduttua lähes täysin vuoden 1755 maanjäristyksessä. Alueella sijaitsee monia aukioita, kävelykatuja (muun muassa pääkatu rua Augusta) ja kauppoja.

## Lähteet
Suuret sävelet (Lea Laven)

**Suuret sävelet** on Lea Lavenin vuonna 2001 julkaistu kokoelma-albumi, joka sisältää 40 kappaletta hänen vuosina 1984–1989 levyttämistään albumeista. Albumi sisältää kaksi CD-levyä ja sen on julkaissut BMG Finland Oy 

## Kappaleet
### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Louis Fraser

**Louis Fraser** (1810–1866) oli englantilainen eläintieteilijä ja keräilijä.

Fraser oli Lontoon eläintieteellisen seuran museonhoitaja (*Curator of the Museum of the Zoological Society of London*). Hän osallistui *African Civilization Society*n tutkijana kuuluisalle Allenin ja Thomsonin tutkimusretkelle Nigerjoelle 1841-1842. Palattuaan hän sai hoidettavakseen lordi Derbyn kokoelman Knowsleyssa. Hän nimesi muun muassa keltalyijykertun.

Vuonna 1849 Fraser julkaisi suurikokoisen kirjan *Zoologica Typica, or figures of the new and rare animals and birds in the collection of the Zoological Society of London*. Kirjassa hän kuvailee suuren joukon uusia lintulajeja.

Vuonna 1850 Fraser komennettiin konsuliksi Dahomeyhin eli nykyiseen Beniniin. Vuonna 1859 hän keräsi lintuja ja nisäkkäitä Ecuadorissa Philip Lutley Sclaterille ja seuraavana vuonna Kaliforniassa. Palattuaan Lontooseen hän avasi myymälän Regent Streetille, missä hän myi eksoottisia lintuja. Viimeiset elinvuotensa hän vietti Amerikassa.
Mikko Virta (kitaristi)

**Mikko Virta** (s. 22. maaliskuuta 1982) on suomalainen kitaristi. Hän on PMMP-yhtyeen kitaristi ja soittanut useissa muissakin yhtyeissä, kuten VV"Ville Valo",  My First Band, Dingo, Telegram ja Jere & The Universe.

Lisäksi Mikko on alusta lähtien Paula Vesalan musiikkiurassa mukana ja nykyäänkin vaikuttaa kitaristina Vesalan albumeilla sekä keikoilla.

## Lähteet
Kiiliäiset

**Kiiliäiset** eli **saivartajat** (Oestridae) ovat nisäkkäiden loiskärpäsiä. Niitä tunnetaan maailmanlaajuisesti noin 150 lajia. Ihmisessä loisimiseen on erikoistunut trooppisessa Amerikassa esiintyvä *[[Dermatobia hominis]]*, mutta myös muutamat muut kiiliäiset voivat ottaa ihmisen isännäkseen. Vaikka monet kiiliäislajit onkin nimetty toukan tyypillisen isäntäeläimen mukaan, ne eivät useimmista muista loisista poiketen ole kovin lajispesifisiä.

Kiiliäiset ovat tavallisesti isokokoisia karvaisia kärpäsiä. Aikuinen kärpänen munii munansa isännän iholle tai karvapeitteeseen, mistä toukat kuoriutuessaan siirtyvät iholle ja kaivautuvat sinne. Jotkin lajit voivat käyttää myös muita kärpäsiä vektorina (esimerkiksi *D. hominis*). Kiiliäistoukat elävät tavallisesti isäntänsä ihoon kaivautuneina, mutta joidenkin lajien toukat elävät ruoansulatuskanavassa, nielussa tai nenäonteloissa. Tällöin emo munii munat joko sierainten ympäristöön tai suun lähelle, mistä isäntä nuolee ne elimistöönsä. Toukka syö isännän kudoksia ja talvehtii isännässään. Keväällä se pudottautuu maahan ja koteloituu maaperässä. 

Kärpäsentoukkien ihmiselle aiheuttama sairaus on myiaasi.

## Suomessa esiintyviä lajeja
*suku *[[Cephenemyia]]*
***[[Cephenemyia trompe|C. trompe]]* – poron nenäsaivartaja
***[[Cephenemyia ulrichii|C. ulrichii]]* – hirven nenäsaivartaja

*suku *[[Gasterophilus]]*
***[[Gasterophilus haemorrhoidialis|G. haemorrhoidialis]]*
***[[Gasterophilus intestinalis|G. intestinalis]]* – hevosen suolisaivartaja
***[[Gasterophilus nasalis|G. nasalis]]*

*suku *[[Hypoderma]]*
***[[Hypoderma bovis|H. bovis]]* – nautakiiliäinen
***[[Hypoderma lineatum|H. lineatum]]* 
***[[Hypoderma tarandi|H. tarandi]]* – porokiiliäinen

*suku *[[Oestrus]]*
***[[Oestrus ovis|O. ovis]]* – lampaan nenäsaivartaja

## Aiheesta muualla
*Kiiliäiset (''Oestridae'')
*''Dermatobia hominis''  
*Kiiliäistoukan poistaminen ihosta (video) 
*Kaaviokuva lampaan nenäsaivartajan elämänkierrosta 
*Räkkä
*Poron loiset
Parhaat – 18 suosituinta sävelmää (Lea Laven)

**Parhaat – 18 suosituinta sävelmää** on Lea Lavenin vuonna 2000 julkaistu kokoelmalevy, joka sisältää 18 kappaletta hänen vuosina 1978–1982 CBS Finland Oy:lle levyttämistään albumeista.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Valapaton tulva

**Valapaton tulva** tai **Valarikon tulva** oli Suomessa keväällä 1899 sattunut suurtulva. Nimensä tulva sai siitä, että helmikuussa 1899 Venäjän keisari ja Suomen suuriruhtinas Nikolai II antoi helmikuun manifestin, jolla hän kavensi Suomen autonomista asemaa ja näin suomalaisten käsityksen mukaan petti Suomelle antamansa hallitsijanvakuutuksen eli antamansa valan.

Syynä tulvaan olivat useat edeltäneet sateiset vuodet, runsasluminen talvi 1898–1899 sekä sateinen ja lämmin kevät 1899. Tulva koski etenkin Kokemäenjoen, Kymijoen ja Vuoksen vesistöjä. Esimerkiksi Päijänteen vedenkorkeus oli 193 cm normaalia korkeammalla. Tällaisen tulvan toistuvuudeksi arvioidaan 100–150 vuotta. 

Valapaton tulva antoi ratkaisevan sysäyksen Suomen ympäristökeskuksen edeltäjän *Hydrografisen toimiston* perustamiseen. Suomen senaatin kesällä 1899 tulvavahinkoja tutkimaan asettama komitea arvioi vuosien 1898–1899 tulvavahingot noin 10 miljoonan markan suuruisiksi.

Tulvat eivät vaatineet ihmishenkiä, vain yksi hevonen rattaineen hukkui.

## Valapaton viiva
Valapaton viivoiksi tai Valarikon viivoiksi kutsutaan rantakallioihin merkittyjä ennätyskorkean vedenpinnan merkkejä vuodelta 1899. Valapaton viivoja on monin paikoin edelleen nähtävissä, ja niistä voidaan yhä nähdä vedenkorkeus tuona vuonna. Jotkut valapaton viivat maalattiin punaisiksi.

## Lähteet

## Aiheesta muualla
* 
* 
* Tulva Tammerkoskessa 40 vuotta sitten, Aamulehti, 21.05.1939, nro 134, s. 21, Kansalliskirjaston digitaaliset aineistot
M/S Oleander

**M/S Oleander** () oli Saksassa vuonna 1980 valmistunut autolautta. Se luovutettiin tilaajalleen Townsend Car Ferries Ltd:lle nimellä **M/S Pride of Free Enterprise** 31. lokakuuta 1980. Sen sisaralus oli samana vuonna valmistunut onnettomuuslaiva M/S Herald of Free Enterprise.

## Käyttöhistoria
M/S Pride of Free Enterprise asetettiin marraskuussa 1980 liikenteeseen välille Dover – Calais ja Dover – Zeebrugge. Vuonna 1987 alus vaihtoi nimeä ja jatkoi liikennöintiä välillä Dover – Zeebrugge. Alus rekisteröitiin P&O European Ferries Ltd:lle samana vuonna. Alus myytiin Howill Shipping Ltd:lle vuonna 1991 mutta vuokrattiin edelleen P&O European Ferries Ltd:lle. Liikenne välillä Dover – Calais aloitettiin 1992. Vuoden 1996 lokakuussa liikennöitiin Calaisin sijasta Zeebruggeen. Alkuvuonna 1998 alus liikennöi P&O Stena Line Ltd:n alaisuudessa välillä Dover – Calais. Samana vuonna alus sai uuden nimen *M/S P&O SL Picardy*. Tammikuussa 2000 alus liikennöi jälleen välillä Dover – Zeebrugge kunnes telakoitiin helmikuussa Dunkerquessa. Se myytiin 2001 kyproslaiselle Transeuropa Shippingille ja sai uuden nimen. Liikenne välillä Oostende – Ramsgate aloitettiin heinäkuussa 2002.

## Nimihistoria
* **M/S Pride of Free Enterprise** (1980–1987)
* **M/S Pride of Bruges** (1987–1998)
* **M/S P&O SL Picardy** (1998–2001)
* **M/S Oleander** (2001–)

## Lähteet

## Aiheesta muualla
* Fakta om fartyg – M/S Pride of Free Enterprise 
* Ferry-site – M/S Oleander
Northland Wonderland

**Northland Wonderland** on eurodance-räppäri Melodie MC:n debyyttialbumi, joka julkaistiin vuonna 1993. 

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Assen

**Assen** on kaupunki itäisessä Alankomaissa. Vuoden 2009 lopussa kaupungissa oli 66&nbsp;874 asukasta.  Se on Drenthen provinssin pääkaupunki. Kaupungin oikeudet se sai vuonna 1809. Stendenin yliopistolla on kampus myös Assenissa.

Assen tunnetaan vuosittain TT Circuit Assenin radalla järjestettävästä Hollannin TT-ajoista. Se on kuulunut moottoripyöräilyn maailmanmestaruussarjaan sen alusta vuodesta 1949 alkaen ja se on osakilpailuista vanhin. Siksi Assenia kutsutaan joskus moottoripyöräilyn katedraaliksi. Moottoripyöräkilpailu järjestetään kesäkuun viimeisenä lauantaina. Assen tunnetaan myös vuosittaisesta tanssikilpailustaan. 

## Lähteet

## Aiheesta muualla
New Shoreham

**New Shoreham** on kunta (*town*) Yhdysvalloissa Rhode Islandin osavaltiossa. Sen väkiluku oli 4&nbsp;469 vuonna 2020. New Shoreham sijaitsee Atlantin valtamerellä noin 20 kilometrin päässä Rhode Islandin rannikolta. Kunta sijaitsee Washingtonin piirikunnassa ja sen alue kattaa Block Islandin saaren ja ympäröivät vedet. Kunta on nimetty Englannin Kentin kreivikunnassa sijaitsevan Shorehamin kylän mukaan.

## Väestö
Vuonna 2020 New Shorehamin 1&nbsp;410 asukkaasta valkoisia oli 90,4&nbsp;% ja mustia 1,2&nbsp;%. 1,4&nbsp;% asukkaista puhui kotonaan jotain muuta kieltä kuin englantia ja 6,5&nbsp;% asukkaista oli syntynyt ulkomailla.

## Kuvia kunnasta

Kuva:New Shoreham RI 2021.jpg|Näkymää New Shorehamiin.
Kuva:New Shoreham sunset. (Unsplash).jpg|Auringonlasku New Shorehamissa.to


## Lähteet

## Aiheesta muualla
Lord Don’t Slow Me Down

**Lord Don’t Slow Me Down** on Baillie Walshin ohjaama dokumenttielokuva, joka kertoo brittiläisen rock-yhtye Oasiksen vuosien 2005–2006 Don’t Believe the Truth -maailmankiertueesta. Elokuvan ensi-ilta oli CMJ Film Festivalilla Directors Guild Theaterissa New Yorkissa 4. marraskuuta 2006, mistä alkaen elokuvaa esitettiin eri puolilla maailmaa vain Oasis fanikerhojen erikoisnäytännöissä. Eri televisiokanavat ovat esittäneet elokuvasta puolet lyhyemmäksi leikattua versiota, esimerkiksi Suomessa MTV3. Elokuvassa on myös Oasiksen kappale ”Lord Don’t Slow Me Down”, joka julkaistiin myöhemmin myös nettilatauksena.

## DVD

*Lord Don’t Slow Me Down* julkaistiin lokakuussa 2007 DVD:llä. Elokuvan lisäksi tupla-DVD-julkaisulla on myös Oasis live at City of Manchester Stadium -konserttitaltiointi ja bonuksia. Alla konsertin settilista. 

Kaikki kappaleet on kirjoittanut Noel Gallagher ellei toisin mainita.

# Fuckin’ In The Bushes
# Turn Up The Sun (Andy Bell)
#Lyla
#Cigarettes & Alcohol
#The Importance of Being Idle
#Little by Little
#A Bell Will Ring (Gem Archer)
#Acquiesce
#Songbird (Liam Gallagher)
#Live Forever
#Mucky Fingers
#Wonderwall
#Rock’n’Roll Star
#The Meaning Of Soul (Liam Gallagher)
#Don’t Look Back in Anger
#My Generation (Pete Townshend)

## Linkit
*Lord Don't Slow Me Down 
*Ylex arvostelu
Herran Kansa

**Herran Kansa** on suomalainen vapaisiin suuntiin luokiteltava kristillinen yhteisö,  joka on toiminut rekisteröitynä yhteisönä vuodesta 1940. Liike syntyi vuonna 1915 ja sen perustaja oli saarnaaja Pekka Mikkonen (1863–1936). Mikkonen oli syntyjään luterilaisesta perheestä, ja aikuistuttuaan hän toimi  pietarinsuomalaisten parissa saarnaajana ja sielunhoitajana. Hän kuitenkin liittyi baptismiin, jonka koki itselleen läheisemmäksi. Mikkonen toimi jonkin aikaa baptistisaarnaajana, mutta hänet erotettiin hänen vaadittuaan uskovaisten keskinäisen jalkojen pesun käyttöön ottamista ennen ehtoollista.

## Levinneisyys
Liike toimi aluksi Kuokkalassa Karjalankannaksella. Nykyään yhteisön pääpaikka on Joensuun kaupungin Suhmuran kylässä Pohjois-Karjalassa. Siellä liikkeellä on oma seurakuntakoti, kappeli ja hautausmaa. Lisäksi Suhmuran kylässä on liikkeen ylläpitämä vanhainkoti Iltarauha. Liikettä johtaa Risto Eskelinen, joka toimii seurakunnan vanhimpana. Etelä-Suomessa toiminnan keskuspaikkana on Mäntsälä.

Viime vuosikymmeninä Herran Kansan toiminta on tuntuvasti laajentunut Pohjois-Karjalasta muualle Suomeen. Etelä-Suomessa Herran kansan seurakuntia on Helsingissä, Pukkilassa ja Riihimäellä sekä Järvenpään-Mäntsälän seurakunta.

## Ominaispiirteet
Yhteisöllä on seurakunnallisia kokouksia kahdesti viikossa, ja kerran kuussa järjestetään valtakunnallinen juhla joko Joensuussa tai Mäntsälässä. Nuorille on omaa toimintaa, esimerkiksi lauluiltoja. Herran Kansa omistaa myös leirikeskuksen Polvijärven Kinahmossa, jossa pidetään omia kesäleirejä.

Herran kansan tavoista todennäköisesti omaleimaisin on ehtoollista edeltävä jalkojen pesu. Herran Kansa pyhittää lauantain sapatiksi, kun taas sunnuntaita se ei pidä pyhäpäivänä. Useimpien muiden vapaiden suuntien tapaan se hylkää vauvakasteen ja korostaa sen sijaan uskovien kastetta.  Yhteisö ei pidä kirjaa jäsenistään eikä tee paljon käännytystyötä, vaan uudet jäsenet kertyvät lähinnä liikkeen vaikutuspiirissä olevista perheistä ja suvuista. Myöskään yhteistyötä muiden uskontokuntien kanssa ei tehdä.

Herran kansalaiset suhtautuvat yleensä kriittisesti ehkäisyyn, ja he ovatkin itäsuomalaisten keskuudessa tunnettuja suurista lapsiluvuista samaan tapaan kuin vanhoillislestadiolaiset varsinkin pohjoissuomalaisten keskuudessa. He eivät ota osaa politiikkaan eivätkä vietä mitään kirkollisia juhlapäiviä. He suhtautuvat kriittisesti yleensä myös verensiirtoihin.

## Aiheesta muualla
*Uskonnot Suomessa: Herran kansa ry 
*Luterilaisia ja ... muita kristillisiä yhteisöjä
Attitude (Miisa Päällysahon albumi)

**Attitude** on suomalaisen eurodancelaulaja Miisan eli Miisa Päällysahon vuonna 1994 julkaistu debyyttialbumi. Albumi pysyi Suomen virallisella listalla vuonna 1994 viiden viikon ajan, joista paras sijoitus oli 25. sija.

## Kappaleet
#
#
#
#
#
#
#
#
#
#
#
#
#

## Kokoonpano
* Miisa Päällysaho – laulu 

;Muut tekijät
* Cris Owen – tuottaja
* Triple Digit – musiikkiohjelmointi
* P. Lowland – musiikkiohjelmointi (kappale 11)
* J. Karjalainen – miksaaja, äänittäjä
* Mika Jussila – editointi, masterointi
* David Sonko – mieslaulu

## Lähteet

## Aiheesta muualla
* Attitude discogs.com -sivustolla
Tšekin ja Slovakian ortodoksinen kirkko

**Tšekin ja Slovakian ortodoksinen kirkko** (, ) on Ortodoksinen Autokefalinen eri itsehallintoinen kirkko Tšekin ja Slovakian alueella. Tšekin ja Slovakian kirkko sai Konstantinopolin ekumeeniselta patriarkaatilta autokefalian vuonna 1998. Kirkkoa johtaa vuodesta 2014 lähtien Prešovin arkkipiispa ja koko Tšekin ja Slovakian maan metropoliitta Rastislav yhdessä kolmen hiippakuntapiispan kanssa. Kirkon alaisuudessa toimii kahdeksan luostaria ja kirkolla on jäseniä noin 75 000.

## Lähteet

## Aiheesta muualla
ortodoksi.net
Ulosottomies

**Ulosottomies** on virkamies, jonka tehtävänä on panna täytäntöön tuomioistuinten ratkaisut ja periä julkiset saatavat, joiden suoritus on laiminlyöty. 

Suomessa ulosottomiehenä toimivat kihlakunnanvouti ja kihlakunnanulosottomies. Kihlakunnanvouti on kihlakunnanulosottomiesten esimies ja hoitaa juridisesti vaativammat asiat. Avustavista ulosottomiehistä tuli vuoden 2008 alusta virkanimikkeeltään kihlakunnanulosottomiehiä.

Ammatillista koulutusta ulosottomiehen virkaan ei ole olemassa. Kihlakunnanulosottomiehen virkaan vaaditaan joko alempi korkeakoulututkinto tai opistotason tutkinto. Kihlakunnanvoudin kelpoisuusvaatimuksiin kuuluu ylempi oikeustieteellinen korkeakoulututkinto.

Ulosottomiehen tulee suorittaa tehtävänsä puolueettomasti ja asianmukaisesti. Hän ei ole velkojan asiamies. Velkoja ei ohjaa ulosottomiehen työtä.

**Vastaava ulosottomies** on Suomessa se ulosottomies, jolle tietyn velallisen kaikkien asioiden hoitaminen on keskitetty. Vastaava ulosottomies voi hoitaa velallisen ulosottoasioita kaikkialla Suomessa mutta ei maan rajojen ulkopuolella.

## Katso myös

* Ulosotto

## Lähteet

## Aiheesta muualla
Ifis (Ligduksen tytär)

**Ifis** () oli kreikkalaisessa mytologiassa Telethusan ja Ligduksen tytär.

Ennen Ifiksen syntymää Ligdus, tuleva isä, oli uhannut tappaa lapsen, ellei se olisi poika. Telethusa vaipui epätoivoon, mutta keskellä yötä hänen luonaan vieraili Isis, seurassaan Anubis, Bubastis, Apis ja Osiris, joka vakuutti hänelle, ettei hänen tarvitsisi totella miehensä käskyä, vaan kaikki sujuisi hyvin. Kun Telethusa oli synnyttänyt tyttären, hän salasi tämän sukupuolen muilta imettäjää lukuun ottamatta. Hän nimesi tyttärensä Ifikseksi, koska tätä nimeä käyttivät antiikin Kreikan aikana sekä miehet että naiset, ja kasvatti tämän poikana.

Ifiksen ollessa kolmetoista hänen isänsä löysi hänelle puolisoksi Ianthen, johon Ifis syvästi rakastui. Telethusa, peläten petoksen paljastuvan, lykkäsi kuitenkin erilaisilla tekosyillä häitä uudelleen ja uudelleen, mutta kun kaikki syyt oli käytetty, hän rukoili Isistä auttamaan. Tämä muuttikin Ifiksen mieheksi, ja niin nämä kaksi saivat toisensa ja elivät onnellisina yhdessä.

## Lähteet
Ramsgate

**Ramsgate** on noin  asukkaan kaupunki ja kunta (*civil parish*) Kentin kreivikuntaan kuuluvassa Thanetin hallintopiirissä Kaakkois-Englannissa. Se muodostaa naapurikaupunkinsa Margaten kanssa noin  asukkaan yhtenäisen kaupunkialueen.

Ramsgaten pääasiallisia tulonlähteitä ovat matkailu ja kalastus. Ramsgaten satamasta on tiheä autolauttaliikenne Kanaalin ylitse, myös sen venesatama on Englannin suurimpia. Ramsgate sijaitsee noin 125 kilometrin etäisyydellä Lontoon keskustasta.

Koska Ramsgate on lähellä Ranskaa, sieltä lähdettiin sekä Napoleonin sotiin että Dunkirkin evakuointiin vuonna 1940.

## Lähteet

## Aiheesta muualla
Bernard Williams (filosofi)

**Bernard Arthur Owen Williams** (21. syyskuuta 1929 – 10. kesäkuuta 2003) oli brittiläinen filosofi, jota on usein pidetty aikansa merkittävimpänä brittiläisenä moraalifilosofina. Williams toimi Cambridgen yliopiston Knightbridge-oppituolin filosofian professorina ja yliopiston King's Collegen rehtorina, ennen kuin hänestä tuli Kalifornian yliopiston (Berkeley) Deutsch-oppituolin filosofian professori. Williams palasi Englantiin, Oxfordin yliopistoon, vuonna 1990 ja siirtyi eläkkeelle 1996. Hän kuoli kesällä 2003 lomaillessaan Roomassa.

Filosofialtaan Williams kuului analyyttiseen suuntaukseen. Hänen tutkimuksensa käsittelivät muun muassa antiikin kreikkalaista filosofiaa, René Descartesia, utilitarismia ja kantilaisuutta. Williams sai vaikutteita Friedrich Nietzscheltä ja R. M. Harelta, ja on itse vaikuttanut muun muassa Jennifer Hornsbyhin ja Martha Nussbaumiin.

## Teoksia

* *Morality: An Introduction to Ethics* (1972)
* *Problems of the Self* (1973)
* *Utilitarianism: For and Against* (yhdessä J. J. C. Smartin kanssa) (1973)
* *Descartes: The Project of Pure Inquiry* (1978)
* *Moral Luck* (1981)
* *Ethics and the Limits of Philosophy* (1985)
* *Shame and Necessity* (1993)
* *Making Sense of Humanity* (1995)
* *Truth and Truthfulness: An Essay in Genealogy* (2002)
* *In the Beginning Was the Deed: Realism and Moralism in Political Argument* (postuumi, 2005)
* *Philosophy As A Humanistic Discipline* (toim. A. W. Moore) (postuumi, 2006)
* *The Sense Of The Past: Essays In The Philosophy Of History* (postuumi, 2006)
* *On Opera* (postuumi, 2006)

## Lähteet

## Aiheesta muualla
* Stanford Encyclopedia of Philosophy: Bernard Williams 
* Guardian: Obituary - Professor Sir Bernard Williams 13. kesäkuuta 2003.
Uluus

**Uluus** () on jakuutinkielinen piiritason aluehallinnon yksikön nimitys Sahan tasavallassa. Venäjänkielinen muoto on *ulus* (улус). Uluusista on käytetty suomeksi myös termiä ”uluuha”, jota voitaneen pitää väärinkäsityksenä, sillä улууһа on sanan улуус taivutettu muoto, joka esiintyy uluusien nimissä. Esimerkiksi Aldanin piiri on jakuutiksi Алдан улууһа.

Osaa Sahan piireistä nimitetään uluuseiksi, osaa piireiksi, osaa molemmiksi. Piirejä ja uluuseja on 34, näiden lisäksi kaksi kaupunkipiirikuntaa. 

## Katso myös
* Sahan hallinnollinen jako
Neptune Towers

**Neptune Towers** on norjalaismuusikko Fenrizin ambient-sivuprojekti. Neptune Towers sai alkunsa vuonna 1993 ja ehti tehdä kolme albumia, joista kaksi julkaistiin. Fenriz ei ollut tyytyväinen ''Space Labs'' -albumin laatuun, joten hän päätti olla julkaisematta sitä.

## Diskografia

*''Caravans To Empire Algol'' (Moonfog Productions, 1994)
*''Transmissions From Empire Algol'' (Moonfog Productions, 1995)
*''Space Labs'' (julkaisematon)

## Aiheesta muualla

*Metal-Archives
Johnny Spunky

**Johnny Spunky** (s.16. marraskuuta 1958 Turku), oikealta nimeltään **Juha Kaarsalo**, 
on suomalainen muusikko ja säveltäjä ja tuottaja. 

## Diskografia
* Sonic Psychobody, Cassette, 1986
* Lunar Power, EP, Hiljaiset Levyt HIKS-006, 1987
* My Second Coming, EP, Hiljaiset Levyt HIKS-012, 1989
* Mutatio vitalis, EP, Hiljaiset Levyt HIKS-022, 1990
* Shades of Things to Come, CD, Pinke 1, 1995

## Kirjallinen tuotanto
* Ajan kuristus (Hiljainen Kulttuuriyhdistys 1988)
* Perillä ennen lähtöä (1988)
* Legenda German Elsassilaisesta (antologiassa "Loivan Maan Saga", Ooli 1999)
* Ajatusten maisemissa (Ooli 2000)
* Apollon valo (Kustannus HD, 2006)
* Sampsan alueen historia (Kustannus HD, 2007)
* Kohti outoa totuutta (Kustannus HD, 2008)
* Tapio Laurila ja iloinen peli - musiikkimiehen muotokuva (Kustannus HD, 2008)

## Aiheesta muualla
* Juha Kaarsalo 
* 
*
Dio (täsmennyssivu)

**Dio** voi viitata seuraaviin:

* Dio, yhtye
* Dío eli Díon, Kreikan kylä, Dío-Ólympoksen kunnan kunnallisyksikkö ja entinen kunta Pierian alueyksikössä Keski-Makedonian alueella
* Dio Cassius, myös Cassius Dio Cocceianus (n. 155–229), historioitsija
* Dio Cocceianus, myös Dion Khrysostomos tai Dion Prusalainen (n. 40–n. 120), reetori
* Ronnie James Dio, muusikko.

## Katso myös
Dio liittyy myös seuraavaan:
* Dion, useita eri merkityksiä omaava sana.
Kromaattinen (musiikki)

**Kromaattinen** ( < *khroma* 'väri') tarkoittaa musiikissa sävelkulkua, joka etenee puolisävelaskelin.

**Kromaattinen sävel** eli muunnesävel on musiikkikappaleessa käytetty kokosävelaskeleen kahtia jakava sävel, joka on merkitty ylennys- tai alennusmerkillä – esimerkiksi c:n ylentäminen tuottaa kromaattisen sävelen cis, d:n alentaminen kromaattisen sävelen des – tai myös palautusmerkillä, jos alkuperäinen sävel on ollut ylennetty tai alennettu.

Usean sävelen pituisia kromaattisia sävelkulkuja käytetään sävellyksissä sellaisinaan melko harvoin ja lähinnä tehokeinoina. On kuitenkin sävellyksiä, joissa kromaattisuuden mahdollisuuksia on käytetty tavanomaista enemmän; taidemusiikista voi mainita esimerkiksi Johann Sebastian Bachin kosketinsoittimille säveltämän teoksen *Kromaattinen fantasia ja fuuga* (), BWV 903.
Kromaattinen

**Kromaattinen** tarkoittaa seuraavia asioita:

* kromaattinen, musiikkiteorian termi
* kromaattinen, väriteorian termi
E. J. Lowe

**Edward Jonathan Lowe** (24. maaliskuuta 1950 Dover, Englanti – 5. tammikuuta 2014) oli brittiläinen filosofi, joka toimi Durhamin yliopiston filosofian professorina. Hän kirjoitti ennen kaikkea metafysiikasta, mielen-, teon- ja kielifilosofiasta, logiikan filosofiasta sekä varhaisesta uuden ajan filosofiasta, kuten John Locken ajattelusta.

Lowe väitteli tohtoriksi Oxfordin yliopistosta vuonna 1975 Simon Blackburnin ohjauksessa. Ennen uraansa Durhamin yliopistossa hän opetti myös Readingin yliopistossa.

## Julkaisuja
### Teoksia

* *Kinds of Being* (1989)
* *Locke on Human Understanding* (1995)
* *Subjects of Experience* (1996)
* *The Possibility of Metaphysics* (1998)
* *An Introduction to the Philosophy of Mind* (2000)
* *A Survey of Metaphysics* (2002)
* *Locke* (2005)
* *The Four-Category Ontology: A Metaphysical Foundation for Natural Science* (2006)
* *Personal Agency* (2007)
* *More Kinds of Being* (2009)

### Artikkeleita

* "Metaphysical Nihilism and the Subtraction Argument. Analysis 62(273): ss. 62–73. (2002)
* "How are Ordinary Objects Possible". *The Monist* 88(4): ss. 510–533. (2005)
* "Identity, Vagueness, and Modality". Teoksessa *Thought, Reference, and Experience: Themes from the Philosophy of Gareth Evans*, ss. 290–310. (toim. Bermudez, J. L.) (2005)

## Lähteet

## Aiheesta muualla
* E. J. Lowe, Durhamin yliopisto
Perforointi

**Perforointi** on paperin, muun materiaalin tai elävän kudoksen lävistystä, puhkaisua tai rei’itystä.

## Kirjapainoterminä
Kirjapainon jälkikäsittelyvaiheena perforointi tarkoittaa paperin rivimäistä rei’itystä, jota pitkin esimerkiksi kuponki on helppo repäistä irti painotuotteesta. Perforointia käytetään myös muun muassa postimerkkiarkeissa ja -vihkoissa, muistilehtiöissä.

Perforointilaitteita kehiteltiin 1800-luvun puolivälissä, ja sen jälkeen perforointi on yleistynyt monella alalla.

## Filmin reunan perforointi
Perforoinniksi kutsutaan myös muuta lävistystä tai rei’itystä eri materiaaleihin, kuten elokuvafilmin reunan rei’itystä elokuvakameran ja -projektorin vetomekanismia varten. Perforoitua 35 millimetrin kinofilmiä käytettiin yleisesti myös valokuvauksessa. Pullon sinettikorkki on usein perforoitu, ja kun korkki avataan, rikkoutunut perforointi kertoo, että pullo on avattu.

## Perforoidut tekstit ja kuviot

Perforoinnilla eli perättäisillä rei’ityksillä voidaan materiaalin pintaan synnyttää tekstiä tai muita kuvioita. Esimerkiksi Patentti- ja rekisterihallitus käyttää dokumenttien hallinnassaan paperisten patenttihakemusasiakirjojen perforointia, jolloin hakemusnumero ja päivämäärä kirjataan paperiin rei'ittämällä.

Varhaiset tiedontallennusmuodot reikäkortti ja reikänauha perustuivat perforointiin eli paperin tai kartongin lävistykseen. Niitä käytettiin jo ennen tietokoneaikaa ohjaamaan muun muassa kutomakoneita ja automaattipianoja ja muita musiikkiautomaatteja.

Perforoinnista puhutaan ammattiterminä myös muun muassa rei’itettyjen puu- tai metallilevyjen valmistuksessa sekä leipomoalalla keksien, leipien ja muiden leivonnaisten pinnan rei’ityksessä tasaisemman paistotuloksen aikaansaamiseksi.

Myös taideteoksia voidaan tehdä perforoimalla. Esimerkiksi norjalainen Anne-Karin Furunes on tehnyt useita tunnettuja töitä kankaan perforointitekniikalla.

## Lääketieteessä
Lääketieteessä puhutaan perforoinnin sijasta yleensä *perforaatiosta*, joka voi tarkoittaa yksittäistäkin puhkaisua, puhkeamista, puhkeamaa, lävistystä tai muulla tavoin syntynyttä reikää.

## Lähteet

## Aiheesta muualla